****

**ქ. თბილისში სხვადასხვა უბანში სატუმბო სადგურების და ქსელების მოწყობის (განაშენიანების პროექტების) სამუშაოების შესყიდვის ელექტრონული ტენდერის დოკუმენტაცია**

**1.1 შესყიდვის ობიექტის დასახელება**

შპს „ჯორჯიან უოთერ ენდ ფაუერი“ (GWP, ს/ნ 203826002), **აცხადებს ელექტრონულ** ტენდერს **ქ. თბილისში სხვადასხვა უბანში სატუმბო სადგურების და ქსელების მოწყობის (განაშენიანების პროექტების) სამუშაოების** შესყიდვაზე:

**ტენდერი ცხადდება 5 ლოტად.**

***გაითვალისწინეთ, რომ წინამდებარე სატენდერო განაცხადის 1.9 პუნქტის დარღვევის შემთხვევაში, ავტომატურად მოხდება პრეტენდენტის დისკვალიფიკაცია და მისი წინადადება არ იქნება განხილული***

***იმ შემთხვევაში, თუ გამარჯვებული კომპანია დაარღვევს შესრულების ვადას და/ან არ დაიწყებს სამუშაოების წარმოებას, დავალების მიცემიდან განსაზღვრულ დროში, GWP-ი უფლებამოსილი იქნება დააკისროს კომპანიას ფინანსური სანქცია, ერთჯერადი 30,000 ლარის ოდენობით და გაწყვიტავს ხელშეკრულებას ასეთი გარემოების დადგომისთანავე.***

**1.2 მომსახურების/სამუშაოს აღწერა (ტექნიკური დავალება), შესყიდვის ობიექტის რაოდენობა/მოცულობა**

**ქ. თბილისში სხვადასხვა უბანში სატუმბო სადგურების და ქსელების მოწყობის (განაშენიანების პროექტების)** სამუშაოები მოცემული პროექტების შესაბამისად.

**განსაკუთრებული მოთხოვნა:**

- ტენდერში გამარჯვებულმა კომპანიამ საჭიროების შემთხვევაში უნდა უზრუნველყოს მასალების გატანა ქვემოთ დასახელებული „დამკვეთის“ საწყობ(ებ)ის მისამართებიდან

1. **პოლიეთილენის მილები, პოლიეთილენის მასალა, ფოლადის მასალა - წყალსადენის ქ. N7, ფეიქრების ქ. N14 და მარიამ ორახელაშვილის ქ. N30/35 (ლილო);**
2. **ფოლადის მილები - იუმაშევის ქ. N14 (ლილო) და ნატახტარი (მცხეთა-კობის ტრასა, 200 მეტრი);**

მასალის დასატვირთი ამწე, საჭიროების შემთხვევაში ტენდერში გამარჯვებულმა კომპანიამ უნდა მიიყვანოს საწყობში თავად.

- ტენდერში გამარჯვებული კომპანია ვალდებულია ხელშეკრულების გაფორმების შემდეგ საშემსრულებლო დოკუმენტაცია წარმოადგინოს ტენდერზე თანდართული **საშემსრულებლო დოკუმენტაციის ნიმუშების შესაბამისად**, რომელთა ცვლილება დაუშვებელია;

- ტენდერში გამარჯვებული კომპანია ვალდებულია აწარმოოს სამუშაოები ტენდერზე თანდართული **კონტრაქტორთა მართვის გეგმის** შესაბამისად.

- ტენდერში მონაწილე კომპანია ვალდებულია სამუშაო ობიექტზე GWP-ისთვის უზრუნველყოს საოფისე კონტეინერის მოწყობა;

- სამშენებლო სამუშაოების გაწევის ყველა ეტაპზე, სამუშაო ადგილზე გამარჯვებულ კომპანიას წარმოდგენილი უნდა ჰყავდეს შრომის უსაფრთხოებაზე პასუხისმგებელი პირი, რომელიც სერთიფიცირებულია 2021 წლის 13 სექტემბერის ბრძანება № 01-81/ნ მიხედვით;

**ტენდერში მონაწილე კომპანია ვალდებულია ხელშეკრულების გაფორმებამდე წარმოადგინოს:**

* სამშენებლო სამუშაოების დაზღვევა სრულ მოცულობაზე (კონტრაქტორის ყველა რისკის დაზღვევის პოლისი) + GWP-ის მასალის გათვალისწინებით- შემდეგი პროექტებისთვის:
1. სოფელი დიღომი, მარინაშვილის ქუჩა, ს.კ 01.72.14.024.475 მიმდებარედ. წყალარინების წნევიანი ქსელის და ტუმბოს მოწყობა **- 380,241.40 ლარი** და მესამე პირის სამოქალაქო პასუხისმგებლობის დაზღვევის პოლისი, სადაც სადაზღვევო ანაზღაურების ლიმიტი არ უნდა იყოს **150,000.00 ლარზე ნაკლები;**
2. მელაანის ქ.,შენ.141,(01.17.08.016.005.01)წყალარინების ქსელის მოწყობა **514,534.23** ლარი, და მესამე პირის სამოქალაქო პასუხისმგებლობის დაზღვევის პოლისი, სადაც სადაზღვევო ანაზღაურების ლიმიტი არ უნდა იყოს **200,000.00 ლარზე ნაკლები;**
3. წერონიძის ქუჩა\_წყალარინების ქსელის მოწყობა- 356,417.49 ლარი და მესამე პირის სამოქალაქო პასუხისმგებლობის დაზღვევის პოლისი, სადაც სადაზღვევო ანაზღაურების ლიმიტი არ უნდა იყოს **150,000.00 ლარზე ნაკლები;**
* ტენდერში მონაწილე კომპანია ვალდებულია, წარმოადგინოს სადაზღვეო კომპანიის მიერ სატენდერო პირობებში მოთხოვნილი სადაზღვეო პირობების შესაბამის მომსახურების გაწევის დამადასტურებელი დოკუმენტაცია.
* სადაზღვეო პოლისის მოქმედების ვადა - 4 თვე (დავალების მიცემიდან).

**1.3 განფასება**

პრეტენდენტმა უნდა წარმოადგინოს განფასება ტენდერში თანდართული ხარჯთაღრიცხვების მიხედვით, რომელშიც მოცემულია **მშენებლობის შემფასებელთა კავშირის მიერ გამოცემული 2025 წლის მეთოდური მითითებები და 2025 წლის II კვარტლის სამშენებლო რესურსული ფასების კრებული „სნიპი“-ს ერთეულის ღირებულებები;**

**1.4** **სამუშაოს შესრულების ფორმა, ადგილი და ვადა**

- სამუშაოები უნდა განხორციელდეს ვაკე საბურთალოს რაიონი, დაბა წყნეთში,

- სამუშაოს შესრულების ვადა განსაზღვრულია ტენდერზე თანდართულ „შეჯამების“ ფაილებში.

**- ერთდროულად გასახორციელებელია პროექტების რაოდენობა- (შესაბამისი ლოტის შეჯამების ფაილში მოცემული რაოდენობის შესაბამისად)**

**1.5 მოთხოვნა საგარანტიო ვადის შესახებ**

შესრულებული სამუშაოების საგარანტიო ვადა განისაზღვრება მომსახურების დასრულებიდან 60 (სამოცი) თვის ვადით.

**1.6 მოთხოვნა პრეტენდენტის გამოცდილების შესახებ**

პრეტენდენტს უკანასკნელი 3 წლის განმავლობაში უნდა გააჩნდეს შესყიდვის ობიექტით განსაზღვრული ანალოგიური სამუშაოების შესრულების გამოცდილება, რაზედაც უნდა წარმოადგინოს შესაბამისი დამადასტურებელი დოკუმენტები: ხელშეკრულებ(ებ)ა და ამავე ხელშეკრულებ(ებ)ის შესრულების დამადასტურებელი დოკუმენტ(ებ)ი ან/და აღნიშნული დოკუმენტაციის შესახებ მითითება სახელმწიფო შესყიდვების სააგენტოს ერთიანი ელექტრონული სისტემის შესაბამის შესყიდვის ნომრებზე (მაგ: NAT/CMR/SPA და ა.შ).

**1.7** **ანგარიშსწორების პირობები**

ანგარიშსწორება მოხდება კონსიგნაციის წესით, უნაღდო ანგარიშსწორებით შესრულებულ სამუშაოზე მიღება-ჩაბარების აქტის გაფორმებიდან 30 (ოცდაათი) კალენდარული დღის განმავლობაში.

**1.8 ხელშეკრულების შესრულების უზრუნველყოფის გარანტია**

შემსრულებელი ვალდებულია ხელშეკრულების ხელმოწერიდან 7 (შვიდი) კალენდარული დღის ვადაში წარმოადგიანოს ხელშეკრულების „უზრუნველყოფის გარანტია“ ხელშეკრულების ჯამური ღირებულების 5%-ის ოდენობით. ხელშეკრულების შესრულების გარანტია გაცემული უნდა იყოს საქართველოში ლიცენზირებული ბანკის ან „ეკონომიკური თანამშრომლობისა და განვითარების ორგანიზაციის“ („OECD“) წევრი ქვეყნის ბანკის მიერ და რომლის მოქმედების ვადა მინიმუმ 60 კალენდარული დღით უნდა აღემატებოდეს ხელშეკრულების მოქმედების ვადას, ზემოთ განსაზღვრულ ვადაში გარანტიის წარმოუდგენლობის შემთხვევაში დამკვეთი იტოვებს უფლებას შეწყვიტოს ხელშეკრულება.

**1.9 პრეტენდენტის მიერ ელექტრონულ ტენდერში ასატვირთი/წარმოსადგენი მონაცემები:**

1. ხარჯთაღრიცხვები ტენდერზე თანდართული ფორმით (ექსელში);

**შენიშვნა: პრეტენდენტმა განფასებისას უნდა გაითვალისწინოს რომ თითოეული პოზიციის ერთეულის ღირებულება  განფასებული უნდა იყოს ადეკვატურობის ფარგლებში, ხოლო უკიდურესად დაბალი ან მაღალი ერთ. ღირებულების წარმოდგენისას, პრეტენდენტი იქნება დისკვალიფიცირებული. დასაშვებია მშენებლობის შემფასებელთა კავშირის მიერ გამოცემული 2025 წლის მეთოდური მითითებები და 2025 წლის II კვარტლის სამშენებლო რესურსული ფასების კრებული „სნიპი“-ს ერთეულის ღირებულებიდან +30% და -20% გადახრა. ნებისმიერი უფრო დიდი განსხვავება ერთეულის ღირებულებასთან მიმართებაში საჭიროებს  ფასწარმოქმნის ადეკვატურობის დადასტურებას. თუ აღნიშნული დასაბუთება არ იქნება წარმოდგენილი, დამკვეთს უფლება აქვს მოახდინოს პრეტენდენტის დისკვალიფიკაცია.**

**ფასწარმოქმნის ადეკვატურობის დადასტურება უნდა განხორციელდეს სერტიფიცირებული ექსპერტის/აუდიტორის/საშემფასებლო კომპანიის მიერ გაცემული დასკვნით (დასკვნას თან უნდა ახლდეს დასკვნის გამცემი პირის შესაბამისი უფლებამოსილების/სერტიფიცირების დამადასტურებელი დოკუმენტი).**

2. ინფორმაცია სამუშაოს შესრულების ვადების შესახებ (შეჯამების ფაილი);

3. გამოცდილების დამადასტურებელი დოკუმენტები 1.6 პუნქტის შესაბამისად;

4. სრულად შევსებული სამუშაო გეგმა-გრაფიკები (სატენდერო დრაფტ ფაილებში მოცემული გეგმა-გრაფიკის ნიმუშის მიხედვით);

5. ამონაწერი მეწარმეთა და არასამეწარმეო (არაკომერციული) იურიდიული პირების რეესტრიდან, რომელიც გაცემული უნდა იყოს წინამდებარე ელექტრონული ტენდერის გამოცხადების თარიღის შემდეგ.

6. ტენდერზე თანდართული ხელმოწერილი „კონტრაქტორის განაცხადი“;

7. თანხმობა წინამდებარე სატენდერო პირობებზე, რომლის დასადასტურებლად წარმოდგენილ უნდა იქნას ხელმოწერილი სატენდერო განაცხადი.

**8. შრომის უსაფრთხოების შევსებული კითხვარი;**

**ყურადღება: პრეტენდენტის მიერ 1.9 პუნქტში მოცემული დოკუმენტების არასრულყოფილად წარმოდგენის შემთხვევაში, სატენდერო წინადადება არ განიხილება!**

**წინადადების მიწოდების საბოლოო ვადაა - 2025 წლის 19 სექტემბრის 18:00 საათი**

**წინადადების წარმოდგენის ფორმა: ქართულ ენაზე, ელექტრონული ფორმით (თითო ეგზემპლარი)**

**შემოთავაზება უნდა აიტვირთოს ელექტრონული შესყიდვების ვებ-გვერდზე:** [**www.tenders.ge**](http://www.tenders.ge)

**შენიშვნა:**1) ელექტრონულ ტენდერში ატვირთული პრეტენდენტის მიერ შექმნილი ყველა დოკუმენტი ან/და ინფორმაცია ხელმოწერილი უნდა იყოს უფლებამოსილი პირის მიერ (საჭიროების შემთხვევაში ატვირთული უნდა იქნეს მინდობილობა);

2) პრეტენდენტის მიერ შექმნილი ყველა დოკუმენტი ან/და ინფორმაცია სასურველია დადასტურებულ იქნას უფლებამოსილი პირის ელექტრონული ხელმოწერით ან კომპანიის ელექტრონული შტამპით.

* 1. **ხელშეკრულების და საშემსრულებლო დოკუმენტების გაფორმება**

1.10.1 გამარჯვებულ კომპანიასთან გაფორმდება ხელშეკრულება წინამდებარე ელექტრონულ ტენდერზე თანდართული ხელშეკრულების ნიმუშის და სატენდერო პირობების შესაბამისად.

* + 1. შემსყიდველი იტოვებს უფლებას გააფორმოს ხელშეკრულება ერთ ან რამდენიმე კომპანიასთან.

**1.11 სხვა მოთხოვნა**

1.11.1 წინადადების წარდგენის მომენტისთვის პრეტენდენტი არ უნდა იყოს:

* გაკოტრების პროცესში;
* ლიკვიდაციის პროცესში;
* საქმიანობის დროებით შეჩერების მდგომარეობაში.
	+ 1. ფასების წარმოდგენა დასაშვებია მხოლოდ საქართველოს ეროვნულ ვალუტაში (ლარი). ფასები უნდა მოიცავდეს ამ ტენდერით გათვალისწინებულ ყველა ხარჯსა და კანონით გათვალისწინებულ გადასახადებს.
		2. პრეტენდენტის მიერ წარმოდგენილი წინადადება ძალაში უნდა იყოს წინადადებების მიღების თარიღიდან 45 (ორმოცდახუთი) კალენდარული დღის განმავლობაში.
		3. „შემსყიდველი“ უფლებას იტოვებს თვითონ განსაზღვროს ტენდერის დასრულების ვადა, შეცვალოს ტენდერის პირობები, რასაც დროულად აცნობებს ტენდერის მონაწილეებს, ან შეწყვიტოს ტენდერი მისი მიმდინარეობის ნებისმიერ ეტაპზე.

„შემსყიდველი“ გამარჯვებულ მიმწოდებელს გამოავლენს სატენდერო კომისიაზე და გადაწყვეტილებას აცნობებს ყველა მონაწილე კომპანიას. „შემსყიდველი“ არ არის ვალდებული მონაწილე კომპანიას მისცეს სიტყვიერი ან წერილობით ახსნა-განმარტება კონკურსთან დაკავშირებულ ნებისმიერ გადაწყვეტილებაზე.

„შემსყიდველი“ იტოვებს უფლებას გადაამოწმოს პრეტენდენტებისგან მიღებული ნებისმიერი სახის ინფორმაცია, ასევე მოიძიოს ინფორმაცია პრეტენდენტი კომპანიის ან მისი საქმიანობის შესახებ. იმ შემთხვევაში, თუ დადასტურდება, რომ პრეტენდენტის მხრიდან მოწოდებული ინფორმაცია არ შეესაბამება სინამდვილეს ან გაყალბებულია, პრეტენდენტი იქნება დისკვალიფიცირებული.

გთხოვთ გაითვალისწინოთ, რომ „შემსყიდველი“ არ მიიღებს არავითარ ზეპირ შეკითხვას დამატებითი ინფორმაციის მისაღებად. გამონაკლისის სახით მიიღება შეკითხვები ტელეფონით.

***შენიშვნა: ნებისმიერი სხვა ინფორმაცია, მოპოვებული სხვა გზით არ იქნება ოფიციალური და არ წარმოშობს არავითარ ვალდებულებას*** „შემსყიდველი“ ***მხრიდან.***

 **პასუხისმგებელი პირი**: შპს „ჯორჯიან უოთერ ენდ ფაუერი“ (GWP), საიდენტიფიკაციო ნომერი 203826002, პერსონალურ მონაცემთა დაცვის მიზნებისთვის - პერსონალურ მონაცემთა დაცვის ოფიცერი, სათავო ოფისი, მედეა (მზია) ჯუღელის ქ. N10, თბილისი 0179, საქართველო; საკონტაქტო ელ-ფოსტა: pdpo@gwp.ge. **მონაცემთა დამუშავების მიზანი**: მესამე მხარის შესახებ ღია-წყაროებზე დაყრდნობით ანალიზის ჩატარება, რათა შეფასდეს მესამე მხარესთან პოტენციური ურთიერთობისას შესაბამისობის რისკები. **ლეგიტიმაცია**: პროფესიული ან/და კომერციული ურთიერთობა. **მიმღებები**: თქვენი მონაცემები არ გადაეცემა რომელიმე მესამე მხარეს, გარდა კანონიერი ვალდებულების ან უფლების შემთხვევისა. **შენახვა**: თქვენი მონაცემები ინახება კომპანიის შეფასებისთვის საჭირო დროის და სახელშეკრულებო ურთიერთობის განმავლობაში. აღნიშნული დროის გასვლის შემდეგ თქვენი პერსონალური მონაცემები დაიბლოკება კანონმდებლობით დაშვებული ვადით. როგორც კი ხსენებული ვადები ამოიწურება, არსებული ინფორმაცია განადგურდება. **უფლებები**: თქვენ შეგიძლიათ ისარგებლოთ მონაცემებზე წვდომის, მონაცემთა გასწორების, განახლების, წაშლის, დამუშავების შეზღუდვის ან აკრძალვის უფლებით, ასევე გააუქმოთ გაცემული თანხმობა წერილობითი მიმართვის მაიდენტიფიცირებელი გრიფით „მონაცემთა დაცვა“ გაგზავნით პერსონალურ მონაცემთა დაცვის ოფიცერთან, შპს „ჯორჯიან უოთერ ენდ ფაუერი“, მედეა (მზია) ჯუღელის ქუჩა N10, თბილისი 0179, საქართველო, ან ელექტრონული ფოსტის გაგზავნით შემდეგ მისამართზე: pdpo@gwp.ge, რომელშიც უნდა მიუთითოთ ის უფლება, რომელსაც ახორციელებთ და რომელიც ხელმოწერილი უნდა იყოს თქვენ მიერ (ფიზიკურად ან ელექტრონულად). თუ ვერ ხერხდება თქვენი ვინაობის დადგენა, შეიძლება ჩვენი მხრიდან დამატებით მოთხოვნილ იქნას ინფორმაცია, მათ შორის, და არა მხოლოდ თქვენი პირადობის მოწმობის ასლი. პრეტენზიის შემთხვევაში, დაინტერესებულ პირებს უფლება აქვთ მიმართონ საქართველოს პერსონალურ მონაცემთა დაცვის სამსახურს ([www.personaldata.ge)](http://www.personaldata.ge)).

ყოველგვარი ეჭვის გამოსარიცხად შპს „ჯორჯიან უოთერ ენდ ფაუერი“ ხაზგასმით აღნიშნავს საორიენტაციო ჯამური მოცულობა არის სავარაუდო და მისი მითითება არც ერთ შემთხვევაში არ შეიძლება განიმარტოს როგორც შპს „ჯორჯიან უოთერ ენდ ფაუერის“ ვალდებულება შეისყიდოს საქონელი/მომსახურება საორიენტაციო ჯამური მოცულობით. საორიენტაციო ჯამური მოცულობა არ წარმოადგენს ხელშეკრულების გაფორმების შემთხვევაში ხელშეკრულების მოქმედების ვადის განმავლობაში შესასყიდი საქონლის/მომსახურების ზუსტ მოცულობას, ფაქტობრივად შესყიდული საქონლის/მომსახურების მოცულობა შესაძლოა მნიშვნელოვნად განსხვავდებოდეს (იყოს მეტი ან ნაკლები) საორიენტაციო ჯამური მოცულობისგან, ასეთ შემთხვევაში: (ა) ტენდერში მონაწილე გარანტიას იძლევა, რომ იგი ამ საფუძვლით არ მოითხოვს ზიანის ანაზღაურებას და აცხადებს უარს ამ საფუძვლით რაიმე სახის ზიანის/ზარალის ანაზღაურების მოთხოვნაზე, (ბ) ეს გარემოება არ შეიძლება გახდეს ტენდერში მონაწილე პირის მიერ შპს „ჯორჯიან უოთერ ენდ ფაუერთან“ ხელშეკრულების შეწყვეტის ან სახელშეკრულებო პირობების ცვლილების მოთხოვნის საფუძველი. ტენდერში მონაწილეობით ტენდერში მონაწილე ეთანხმება ამ პირობებს და მათ მიმართ პრეტენზიები არ გააჩნია.

* 1. **ინფორმაცია ელექტრონულ ტენდერში მონაწილეთათვის**
		1. ნებისმიერი შეკითხვა ტენდერის მიმდინარეობის პროცესში უნდა იყოს წერილობითი და გამოყენებულ უნდა იქნას tenders.ge-ს პორტალის ონლაინ კითხვა-პასუხის რეჟიმი;
		2. ელექტრონულ ტენდერში მონაწილეობის მისაღებად კომპანია უნდა იყოს რეგისტრირებული ვებ-გვერდზე [www.tenders.ge](http://www.tenders.ge)
		3. tenders.ge-ზე ელექტრონული ტენდერში მონაწილეობის ინსტრუქცია იხილეთ დანართი N4-ში.

**გთხოვთ, ასევე გაითვალისწინოთ რომ პრეტენდენტი კომპანია უნდა იყოს იგივე შპს, რომლის მიერ ხდება წინადადების ატვირთვა.**

**საკონტაქტო ინფორმაცია:**

რეაბილიტაციის ტექნიკურ საკითხებზე საკონტაქტო პირი:

გიორგი ვეშაპიძე, მობ: +995 595 33 93 30, E-mail: gveshapidze@gwp.ge

საკონტაქტო პირი: ნინო კობერიძე

მის: ქ. თბილისი, კოსტავას I შესახვევი, 33

ელ. ფოსტა: nkoberidze@gwp.ge

ტელ.: +995 32 2 93 11 11 (1146); 555 68 93 98

საკონტაქტო პირი: ირაკლი ხვადაგაძე

მის: ქ. თბილისი, მედეა (მზია) ჯუღელის ქუჩა N10

ელ. ფოსტა: ikhvadagadze@gwp.ge

ტელ.: +995 322 931111 (1145);

***გავეცანი***

*/მონაწილე კომპანიის უფლებამოსილი პირის ხელმოწერა/*

***შენიშვნა:****თუ წინამდებარე მოწვევა გაგზავნილია ელექტრონული ფოსტით მონაწილე კომპანიასთან, მონაწილემ, მისი კონკურსში მონაწილეობის შესახებ თანხმობა და წინამდებარე დოკუმენტის გაცნობის დასტური უნდა გამოაგზავნოს ელექტრონული ფოსტით.*